2011 වසරේදී තමා එවක රුසියාවේ ශ්‍රී ලංකා තානාපති උදයංග වීරතුංග මහතා හමු වූ බව හිටපු ජනාධිපති මෛත්‍රීපාල සිරිසේන මහතා පිළිගත්තා.කෙසේ වෙතත් හිටපු ජනාධිපතිවරයා මුල් අවස්ථාවේදී අදහස් පළ කළේ එම සිද්ධිය පිළිබඳ තමාට මතකයක් නැති බවයි.හිටපු ජනාධිපතිවරයා දේශපාලන පළිගැනීම් පිළිබඳ සොයා බලන ජනාධිපති පරීක්ෂණ කොමිෂන් සභාව හමුවේ පළමුවරට සාක්ෂි ලබාදුන්නේ ඊයේ දිනයේදීයි.රුසියාවේ හිටපු ශ්‍රි ලංකා තානාපති උදයංග වීරතුංග මහතා කළ පැමිණිල්ලකට අදාළව හිටපු ජනාධිපති මෛත්‍රිපාල සිරිසේන මහතා ඊයේ පළමු වරට ජනාධිපති කොමිසම හමුවේ සාක්ෂි ලබා දුන්නා.එහිදී හිටපු ජනාධිපතිවරයාගේ අත්සන විවිධ ලිපි ලේඛනවලදී වෙනස් වී තිබීම සම්බන්ධයෙන් කොමිසම ඔහුගෙන් විමසුවා.2016.10.03 වන දින මෛත්‍රිපාල  සිරිසේන මහතා විසින්  අමාත්‍ය මණ්ඩලට ඉදිරිපත් කළ සංදේශයක් කොමිසමේ සභාපතිවරයා හිටපු ජනාධිපතිවරයාගේ අවධානයට යොමු කළ අතර එහි අත්සන පිළිබඳව විමසුවා.මේක මම ඉදිරිපත් කළ සංදේශයක් ස්වාමිනි" මේක මගේ අත්සන තමයි.සමහර දවස් තියෙනවා ලියුම්  කොච්චර අත්සන් කරනවද කියලා මතක නෑ .